text: Helikopter indsat i eftersøgningen af Svend Hauberg Johannesen
  03 december 2017 kl. 05.31
  Politiet efterlyser 70-årige Svend Hauberg Johannesen. Han er dement og gik fra Gl. Vardevej i Esbjerg lørdag aften kun iført hospitalstøj og en sweater. 
  Opdatering søndag klokken 12:03:
  Politiet har sendt en helikopter i luften for at lede efter Svend Haugberg Johannesen.
  Esbjerg. Så kommer der helikopter i luften over Dyrehaven/Nørreskoven. Vi søger fortsat Sven Hauberg Johannesen, der er bortgået i hospitalstøj. Vær fortsat opmærksom og har du set ham. Ring 114. Vagtchefen. #politidk
  Politiet leder efter Svend Hauberg Johannesen.
  Den 70-årige mand forlod Gl. Vardevej i Esbjerg lørdag aften klokken 20.30. Han er dement og er gået ud kun iført hospitalstøj og en grå sweater.
  Svend Hauberg Johannesen er180 centimeter høj, slank, har gråt hår, grå skægstubbe, og han bærer briller.
  - Så snart det bliver lyst, leder vi efter ham igen. Problemet er, at vores hunde ikke har en fært at gå efter, så vi kan ikke rigtigt bruge dem i vores eftersøgning. Men jeg håber, at folk kontakter os, hvis de ser en ældre herre gå rundt i hospitalstøj, siger Bjørn Pedersen, vagtchef, Syd- og Sønderjyllands Politi til TV SYD.
  Hvis man har set ham, skal man kontakte politiet på 1-1-4.
  Esbjerg. Vi mangler fortsat Svend Haubjerg Johannesen: Han er gået fra Gl. Vardevej omkring Dyrehaven. Iført hospitalstøj. Bor du i nærheden, så kig gerne i skure og udhuse eller andre steder hvor han kan have søgt ly.Set ham. ring 114. Vagtchefen. #politidk
  
  